als_Latn dik_Latn sag_Latn
Teste të zgjidhura - Kimi 9
Kimia është një shkencë e rëndësishme dhe ka të bëjë me substancat që rrethojnë mjedisin tonë. Si e tillë, kimia në klasën e nëntë përfshin më shumë njohuri dhe aftëson nxënësit në një nivel më të lartë. Për t’u ardhur në ndihmë nxënësve, për të punuar në mënyrë të pavarur, ju vjen në ndihmë teksti me teste të zgjidhura i realizuar në përputhje me programin mësimor dhe në mbështetje të tekstit bazë të kimisë së klasës së nëntë.
Po kështu, për nxënësit ka mjaft teste të pazgjidhura duke ju dhënë mundësinë për të bërë vetëvlerësimin e njohurive në lëndën e kimisë.
Kimi Inorganike. Teste të zgjidhura të maturës shtetërore
Libri kimi inorganike teste të zgjidhura të maturës shtetërorë është një tekst që ndihmon nxënësit e vitit të katërt të përgatiten për maturën shtetërore në përputhje me programin e MASH. Ky libër është ndërtuar në këtë formë: në fillim autori ka bërë përmbledhje të teorisë dhe pastaj njëri pas tjetrit janë vendosur teste të zgjidhura por edhe të pazgjidhura për të provuar njohuritë tuaja.
Kimi Organike. Teste të zgjidhura të maturës shtetërore
Libri kimi organike teste të zgjidhura të maturës shtetërorë është një tekst që ndihmon nxënësit e vitit të katërt të përgatiten për maturën shtetërore në përputhje me programin e MASH. Ky libër është ndërtuar në këtë formë: në fillim autori ka bërë përmbledhje të teorisë dhe pastaj njëri pas tjetrit jane vendosur teste të zgjidhura por edhe të pazgjidhura për të provuar njohuritë tuaja.
Kimia 10
Teksti Kimia 10, gjimnaz përmbush objektivat e programit mësimor në tërësinë e tij. Nga pikëpamja didaktike ky tekst është në përputhje me kërkesat e kurrikulës. Teksti rimerr njohuritë e viteve të mëparshme për të dhënë një bazë strukturore për dhënien e njohurive të reja dhe thellimin e tyre. Në tekst njohuritë rimerren nga dy aspekte ai teorik dhe praktik nëpërmjet veprimtarive praktike dhe aparatit pedagogjik. Nëpërmjet temave mësimore të realizuara në këtë tekst nxënësi do të kuptojë konceptet bazë më të rëndësishme të kimisë dhe të realizojë lidhjen e kimisë me dukuritë e jetës së përditshme, do të jetë i aftë të kërkojë dhe përpunojë informacione rreth dukurive kimike, vetive të substancave me rëndësi praktike, do të mësojë si të zhvillojë eksperimente për dukuri të ndryshme, duke ndjekur rregullat e sigurisë me pajisjet dhe kimikatet; të përdorë njohuritë kimike në diskutimet në lidhje me natyrën, mjedisin dhe teknologjinë etj.
Teksti përmban gjashtë kapituj mbi strukturën e atomeve dhe përbërjeve kimike, për reaksionet kimike dhe ndërveprimet e energjisë dhe lëndës.
Kimia 10 | LM
Libri i mësuesit Kimia 10 është një libër që shërben për të ndihmuar mësuesin gjatë procesit të mësimdhënies. Libri përmban objektivat për çdo temë mësimore të hartuara këto në bazë nivelesh të cilat janë pasqyruar edhe në planin mësimor të kësaj lënde. Temat mësimore që autorët i kanë vlerësuar si më specifiket i kanë shpjeguar më thjesht tek libri i mësuesit. Në libër jepen edhe ushtrime të zgjidhura që mund të zhvillohen gjatë orëve të ushtrimeve, ushtrime për kapitullin apo problema të zgjidhura. Po kështu në libër janë evidentuar nëpërmjet rubrikës fjalë kyçe të gjitha konceptet e reja që do të marrin nxënësit gjatë gjithë ciklit mësimor të klasës së dhjetë.
Kimia 11
Teksti Kimia 11 përmbush objektivat e programit mësimor në tërësinë e tij dhe i orienton nxënësit në studimin e kimisë si një shkencë e rëndësishme që i përgatit për jetën e përditshme.
Nëpërmjet tematikave mësimore të shtjelluara në tekst nxënësit do të mësojnë konceptet bazë më të rëndësishme të kimisë dhe të realizojë lidhjen e kimisë me dukuritë e jetës së përditshme; do të jenë të aftë të kërkojnë dhe përpunojnë informacione rreth dukurive kimike, vetive të substancave me rëndësi praktike; të zhvillojë eksperimente për dukuri të ndryshme etj.
Teksti është krijuar i mbështetur në dy linja:
LINJA 1: Struktura dhe vetitë e lëndës - Përmes kësaj linje autorët kanë shtjelluar temat mësimore ku të gjithë nxënësit do të fitojnë njohuri, aftësi, qëndrime për lidhjen hibride, forcat ndërmolekulare, strukturën e përbërjeve organike, hidrokarburet, alkoolet, ketonet, aldehidet, acidet karboksilike, aminat, aminoacidet, polimeret, karbohidratet, yndyrat, proteinat, duke përdorur faktet, modelet dhe eksperimentet etj.
LINJA 2: Reaksioni kimik - Ndërsa në linjën e reaksionit kimik e cila është shtjelluar në katër kapituj Përshkrimi i linjës: Përmes kësaj linje të gjithë nxënësit fitojnë njohuri, aftësi, qëndrime për reaksionet kimike redoks dhe aplikimet e tyre në elektrokimi, jetën e përditshme si dhe për reaksionet karakteristike të përbërjeve organike, si: reaksionet e shtimit, të eliminimit, zëvendësimit radikalar, zëvendësimit elektrofilik, zëvendësimit nukleofilik.
Të dyja linjat janë shtjelluar në tema mësimore në gjashtë kapituj. Temat mësimore shtjellojnë objektivat e përcaktuara dhe konceptet e reja janë në përshtatje me moshën dhe zhvillimin e nxënësve.
Teksti plotëson standardet e mësimdhënies dhe mësimnxënies duke ndihmuar bashkëpunimin mësues-nxënës dhe duke e vënë në qendër të vëmendjes përgjithësisht nxënësit.
Kimia 11 /ZD
Teksti Kimia 11 (me zgjedhje te detyruar) përmbush objektivat e programit mësimor në tërësinë e tij dhe i orienton nxënësit në studimin e kimisë si një shkencë e rëndësishme që i përgatit për jetën e përditshme. Në këtë pikëpamje teksti rimerr njohuritë e viteve të mëparshme për të dhënë një bazë strukturore për dhënien e njohurive të reja dhe thellimin e tyre.
Teksti është i ndërtuar në dy linja. Linja e parë trajton tematikën e Kimisë inorganike në të cilën nxënësit do të mësojnë më shumë njohuri, aftësi, për strukturën e atomit, molekulës, si dhe fitojnë njohuri, aftësi, qëndrime të reja për grupet/periodat e sistemit periodik, elementet, metalet, jometalet, përbërjet e tyre duke përdorur faktet, modelet dhe eksperimentet.
Në linjën e kimisë organike nxënësit do të fitojnë njohuri, aftësi dhe qëndrime për polimerët, preparatet më të rëndësishme farmaceutike në përdorimin shtëpiak, për kozmetikën, ushqimin dhe vitaminat, enzimat, hormonet dhe neurotransmetuesit.
Secila linjë ka pesë kapituj. Mësimet shtjellojnë objektivat e përcaktuara dhe konceptet e reja janë në përshtatje me moshën dhe zhvillimin e nxënësve.
Teksti plotëson standardet e mësimdhënies dhe mësimnxënies duke ndihmuar bashkëpunimin mësues-nxënës dhe duke e vënë në qendër të vëmendjes përgjithësisht nxënësit.
Në këtë kontekst, teksti ndikon në zhvillimin e aftësive personale të nxënësve jo vetëm nën drejtimin e mësuesit por edhe në mënyrë të pavarur. Gjithashtu jepen një numër i madh shembujsh edhe ushtrimesh të zgjidhura.
Ushtrime dhe teste Kimia 10
Libri "Ushtrime të zgjidhura kimia 10", bazë, me autorë Aishe Karaj dhe Kristaq Lula është hartuar duke u bazuar në programin mësimor të kurrikulës së miratuar nga MASH për nxënësit e klasës së dhjetë, gjimnaz.
Botimi përmban 283 ushtrime dhe problema të zgjidhura dhe 343 problema dhe ushtrime të pazgjidhura, 112 teste të zgjidhura dhe 92 teste të pazgjidhura. Duke u mbështetur në të gjitha nivelet e nxënësve autorët kanë krijuar problema dhe ushtrime që ju vijnë në ndihmë për të plotësuar njohuritë e marra në teori si dhe për të vetvlerësuar dijet e tyre nëpërmjet testeve të shumta që janë dhënë si modele.
Të gjitha ushtrimet janë në funksion të gjashtë kapitujve që ka libri i nxënësit Kimia 10, bazë, mbi strukturën e atomeve dhe përbërjeve kimike, për reaksionet kimike dhe ndërveprimet e energjisë dhe lëndës.
Ushtrime të zgjidhura - Kimia 11 bazë/FP
Libri "Ushtrime të zgjidhura kimia 11", bazë, me autorë Aishe Karaj dhe Kristaq Lula është hartuar duke u bazuar në programin mësimor të kurrikulës së miratuar nga MASH për nxënësit e klasës së njëmbëdhjetë, gjimnaz.
Botimi përmban 269 ushtrime dhe problema të zgjidhura dhe 290 problema dhe ushtrime të pazgjidhura. Duke u mbështetur në të gjitha nivelet e nxënësve autorët kanë krijuar problema dhe ushtrime që ju vijnë në ndihmë për të plotësuar njohuritë e marra në teori si dhe për të vetvlerësuar dijet e tyre.
Të gjitha ushtrimet janë në funksion të gjashtë kapitujve që ka libri i nxënësit Kimia 11, bazë, mbi strukturën dhe vetitë e lëndës, reaksionin kimik etj.
als_Latn als_Latn als_Latn als_Latn als_Latn als_Latn als_Latn bug_Latn als_Latn als_Latn bug_Latn als_Latn bug_Latn als_Latn als_Latn als_Latn als_Latn als_Latn als_Latn als_Latn bug_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn